Diari Oficial de la Generalitat Valenciana


Sumari del DOGV 7938, del 16-12-2016 (2016/9305)

RESOLUCIÓ d'11 de novembre de 2016, de la consellera d'Habitatge, Obres Públiques i Vertebració del Territori, per la qual s'aprova la modificació pressupostària 0002/2016 de l'Institut Cartogràfic Valencià.
---------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7938

Data del DOGV
:   16-12-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/9305


Data del document
:   11-11-2016

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Resolució

Descriptors 

:   * Conselleria d'Habitatge, Obres Públiques i Vertebració del Territori

RESOLUCIÓ d'11 de novembre de 2016, de la consellera d'Habitatge, Obres Públiques i Vertebració del Territori, per la qual s'aprova la modificació pressupostària 0002/2016 de l'Institut Cartogràfic Valencià. [2016/9305]  
Antecedents de fet  
Primer. L'Institut Cartogràfic Valencià, per al compliment de les seues funcions, requereix d'un conjunt d'equips informàtics amb característiques tècniques molt superiors als equips estàndard que utilitza el personal de la Generalitat, de forma que aquests equips han de permetre processar gran quantitat d'informació en breus períodes de temps, realitzar processos massius de generalització cartogràfic, el tractament d'imatges i el geoposicionament.  
Els equips informàtics de l'organisme tenen una antiguitat de deu anys, la qual cosa dificulta notablement el desenvolupament de les tasques i repercuteix negativament en l'execució dels diferents projectes, tant quant a la qualitat com al temps d'execució.  
Les característiques específiques dels equips són les següents: processador Intel Core i7-6700KNuclis/8Nuclis 4,0 Ghz 8 Mb cau o similar; Memòria DDR4 32 Gb a 30000Mhz o similar; disc estat sòlid Samsumg 850 a 500GB Serial Ata 3 o similar; Targeta Gràfica QGC 0892 6GB DDR5 o similar; Placa base Asus Z170 DDR4 3000 o similar.  
Segon. La resolució del director general de Tecnologies de la Informació i les Comunicacions, de data 14.10.2016, autoritza a l'Institut Cartogràfic Valencià, l'adquisició d'equips informàtics de les característiques descrites en l'anterior antecedent.  
Tercer. En el pressupost de l'Institut Cartogràfic Valencià de l'exercici 2016, el projecte corresponent a equips i material informàtic no està creat, per la qual cosa procedeix una modificació pressupostaria que incloga en el pressupost de l'organisme aquest projecte d'inversió.  
  
Fonaments de dret  
Primer. Aquesta modificació pressupostària està prevista en els articles 44 i 49 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
Segon. L'article 22 de la Llei 11/2015, de 29 de desembre, de pressuposts de la Generalitat per a l'exercici 2016, estableix els òrgans competents per a l'autorització de modificacions pressupostaries en l'àmbit del sector públic instrumental.  
Tercer. Traslladada la proposta de modificació pressupostària del director de l'Institut Cartogràfic Valencià a la Intervenció Delegada de la Conselleria d'Habitatge, Obres Públiques i Vertebració del Territori, a efectes de què emeta l'informe previst en l'article 44 de la Llei 1/2015 i 17 de la Llei 11/2015, la dita Intervenció considera que no és necessari el seu informe, per estar exclosa de fiscalització prèvia, segons els articles 97 i següents de la Llei 1/2015.  
L'article 22 de la Llei 11/2015, de 29 de desembre, de pressuposts de la Generalitat per a l'exercici 2016, estableix els òrgans competents per a l'autorització de modificacions pressupostaries en l'àmbit del sector públic instrumental.  
En aquest cas, la competència correspon a la consellera d'Habitatge, Obres Públiques i Vertebració del Territori (art. 22.1 b), en relació a l'article 20.j, tots dos de la Llei 11/2015, de 29 de desembre, de pressupostos de la Generalitat per a l'exercici 2016.  
Per tot l'anterior, resolc:  
La modificació del pressupost de l'Institut Cartogràfic Valencià, de l'exercici 2016, consistent en:  
- Autoritzar la inclusió en l'annex d'inversions reals del projecte QI000 Equips i material informàtic.  
- La transferència de crèdit al projecte QI000 Equips i material informàtic des del projecte AT000 Investigació i assistències tècniques per import de 20.000,00 ?.  
Aquesta modificació no suposa increment de crèdit al capítol 6, sinó un ajust entre els projectes.  
  
València, 11 de novembre de 2016.- La consellera d'Habitatge, Obres Públiques i Vertebració del Territori: María José Salvador Rubert.